CELEX: 32007R1159
Language: da
Date: 2007-10-02 00:00:00
Title: Kommissionens forordning (EF) nr. 1159/2007 af 2. oktober 2007 om genoptagelse af fiskeriet efter tunge i ICES-afsnit III a, III b, c og d (EF-farvande) fra fartøjer, der fører svensk flag

4.10.2007   
            
            
               DA
            
            
               Den Europæiske Unions Tidende
            
            
               L 258/19
            
         
      KOMMISSIONENS FORORDNING (EF) Nr. 1159/2007
   af 2. oktober 2007
   om genoptagelse af fiskeriet efter tunge i ICES-afsnit III a, III b, c og d (EF-farvande) fra fartøjer, der fører svensk flag
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
   ud fra følgende betragtninger:
   
               (1)
            
            
               Ved Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), fastsættes der kvoter for 2007.
            
         
               (2)
            
            
               Den 8. juni 2007 meddelte Sverige Kommissionen, jf. artikel 21, stk. 2, i forordning (EØF) nr. 2847/93, at fiskeriet efter tunge i ICES-afsnit III a, III b, c og d ville blive indstillet fra den 11. juni 2007 for fartøjer, der fører svensk flag, eller som er registreret i Sverige.
            
         
               (3)
            
            
               I overensstemmelse med artikel 21, stk. 3, i forordning (EØF) nr. 2847/93 og artikel 26, stk. 4, i forordning (EF) nr. 2371/2002 vedtog Kommissionen den 5. juli 2007 forordning (EF) nr. 790/2007 (4) om forbud mod fiskeri efter tunge i område III a og EF-farvandene i III b, III c og III d fra fartøjer, der fører svensk flag, med virkning fra samme dato.
            
         
               (4)
            
            
               Ifølge de svenske myndigheders oplysninger til Kommissionen er der stadig en mængde tunge til rådighed i Sveriges kvote for ICES-afsnit III a, III b, c, og d. Fartøjer, der fører svensk flag, eller som er registreret i Sverige, bør derfor have tilladelse til at genoptage fiskeriet efter tunge i disse farvande.
            
         
               (5)
            
            
               Tilladelsen bør gælde fra den 3. september 2007, således at den nævnte mængde tunge kan fiskes inden udgangen af indeværende år.
            
         
               (6)
            
            
               Forordning (EF) nr. 790/2007 bør ophæves med virkning fra den 3. september 2007 —
            
         UDSTEDT FØLGENDE FORORDNING:
   Artikel 1
   Ophævelse
   Forordning (EF) nr. 790/2007 ophæves.
   Artikel 2
   Ikrafttrædelse
   Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 3. september 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. oktober 2007.
      
         
            På Kommissionens vegne
         
         Fokion FOTIADIS
         
         
            Generaldirektør for fiskeri og maritime anliggender
         
      
   
   
      (1)  EFT L 358 af 31.12.2002, s. 59. Ændret ved forordning (EF) nr. 865/2007 (EUT L 192 af 24.7.2007, s. 1).
   
      (2)  EFT L 261 af 20.10.1993, s. 1. Senest ændret ved forordning (EF) nr. 1967/2006 (EUT L 409 af 30.12.2006, s. 11). Berigtiget ved EUT L 36 af 8.2.2007, s. 6.
   
      (3)  EUT L 15 af 20.1.2007, s. 1. Senest ændret ved Kommissionens forordning (EF) nr. 898/2007 (EUT L 196 af 28.7.2007, s. 22).
   
      (4)  EUT L 175, af 5.7.2007, s. 29.
   
      BILAG
      
                  Nr.
               
               
                  41 – Genoptagelse
               
            
                  Medlemsstat
               
               
                  Sverige
               
            
                  Bestand
               
               
                  SOL/3A/BCD
               
            
                  Art
               
               
                  Tunge (Solea solea)
               
            
                  Område
               
               
                  III a, III b, c og d (EF-farvande)
               
            
                  Dato
               
               
                  3.9.2007